সম্প্রতি একটি দৈনিকে প্রকাশিত খবরে বলা হয়েছে, ব্রাক্ষণবাড়িয়ায় গ্যাস অনুসন্ধানে কূপ খননের কাজে কর্মরত ব্যক্তিদের ওপর হামলা চালায় ছাত্রলীগ। তিতাস গ্যাস ফিল্ডের সংরক্ষিত এলাকায় প্রবেশ করে তারা এই প্রকল্প ম্যানেজারকে মারধর করে। এ অবস্থায় সেখানে কর্মরত বিদেশীরা ভয়ে পালিয়ে অন্য স্থানে আশ্রয় নেন। ব্রাহ্মণবাড়িয়া জেলা ছাত্রলীগের সভাপতির নেতৃত্বে সশস্ত্র অবস্থায় ছাত্রলীগের নেতাকর্মীরা এ হামলা চালায়। হামলাকারীরা এই প্রকল্পে ব্যবহৃত, গাড়ি, জ্বালানি ও খাবার কোন ঠিকাদার সরবরাহ করে তা জানতে চান। ঢাকার ঠিকাদারেরা এগুলো সরবরাহ করে জানার পর প্রকল্প ব্যবস্থাপককে মারধর করা হয়। হামলার এ ঘটনা থেকে প্রমাণ হয় মূলত ঠিকাদারি বা চাঁদাবাজির উদ্দেশ্যে ছাত্রলীগের নেতাকর্মীরা এ হামলা চালিয়েছে।